Shuhrat Hayitov. Shuhrat Hayitov – Oʻzbek jurnalisti, teleboshlovchi, pedagog, filologiya fanlari doktori (DSc), adabiyotshunos, Xalq taʼlimi aʼlochisi (2017-yil),Oʻzbekiston Yozuvchilar uyushmasi aʼzosi (2021). XVI Xalqaro „Oltin qalam“ [[Tanlov|tanlovining]] Bosh milliy mukofoti sohibi. Biografiyasi. Hayitov Shuhrat Moyliyevich [[1984-yil]] [[20-fevral]]da [[Qashqadaryo viloyati]], [[Chiroqchi tumani]] (hozirgi [[Koʻkdala tumani]]da) [[Ayritom (shaharcha)|Ayritom qishlogʻida]] tugʻilgan. Otasi Moyli Hayitov hamda onasi Ayisha Abdurahmonova qishloq xoʻjaligi sohasida faoliyat koʻrsatgan. Hayitovlar oilasida yetti nafar farzand boʻlib, Shuhrat ularning ichida eng kichigi boʻlgan. Ilk taʼlimini Chiroqchi tumanidagi 131-umumtaʼlim [[Maktab|maktabida]] olgan [[Oʻzbekiston milliy universiteti|Soʻngra Oʻzbekiston Milliy universiteti]] oʻzbek filologiyasi fakultetining [[bakalavr]], [[magistratura]] va [[aspirantura]] bosqichlarida tahsil olgan. Oilali, ikki oʻgʻil, ikki qiz farzandning otasi. Turmush oʻrtogʻi Muhammadiyeva Dilafroʻz Axtamovna filologiya fanlari boʻyicha falsafa doktori, [[Dotsent|dotsent]]. [[Alisher Navoiy nomidagi Toshkent davlat oʻzbek tili va adabiyoti universiteti|Alisher Navoiy nomidagi Toshkent davlat oʻzbek tili va adabiyoti universitetida]] talabalarga dars berib keladi. Jurnalistik faoliyati. Shuhrat Hayitov faoliyati davomida bir qancha eshittirish va telekoʻrsatuvlarga muallif va boshlovchilik qilgan. Undan tashqari qator koʻrsatuv va hujjatli filmlarga, shuningdek ilmiy-ommabop kitoblarga muharrirlik vazifasini bajargan. XVI „Oltin qalam“ xalqaro tanlovining Bosh milliy mukofotiga sazovor boʻlgan. Ilmiy faoliyati. Sh. Hayitovning „Radioga tashrif“ (2012), „Xorijda boburshunoslik“(2021), „Radio va televideniye“ (2022) kabi oʻquv-uslubiy [[Monografiya|monogragik kitoblari]], shuningdek, yuzga yaqin ilmiy-ommabop maqolalari Oʻzbekiston va xalqaro jurnallarda chop etilgan. Oʻzbek [[Adabiyotshunoslik|adabiyotshunosligi]], ayniqsa, boburshunoslikka oid koʻplab xalqaro ilmiy anjumanlarda maʼruza qilgan. Jumladan, AQSH, [[Turkiya]], [[Ozarbayjon]], [[Hindiston]] hamda [[Saudiya Arabistoni]]ning [[Ar-Riyod|Ar-Riyod shahrida]] [[Zahiriddin Muhammad Bobur]] tavvalludiga bagʻishlangan tadbirlarda oʻz maʼruzasi bilan ishtirok etgan: deya fikr bildirgan. Yuzdan ortiq publitsistik maqolalar, Zahiriddin Muhammad Bobur ijodiga doir ellikdan ziyod ilmiy-ommabop maqolalari respublika va [[AQSh]], [[Germaniya]], [[Rossiya]], [[Turkiya]] va [[Ozarbayjon]] kabi xorijiy davlatlar jurnallarida eʼlon qilingan. Turkum maqolalari „Zahiriddin Muhammad Bobur ensiklopediyasi“ (2014, 2016), „Bibliografiya“ (Moskva, 2016), „Baburidi“ (Moskva, 2019) nashrlaridan oʻrin olgan. Uning „Radioga tashrif“ (2012) va „Xorijda boburshunoslik“ (2021), „Radio va telvideniye: kecha va bugun“, „ Televideniye mening taqdirimda“ (2022) asarlari chop etilgan. Shu bilan birgalikda „Telejurnalist“ toʻplamiga muharirlik qilgan va yana oʻndan ziyod ilmiy-badiiy asarlarga masʼul muharrir boʻlgan. Shu bilan birgalikda Shuhrat Hayitovning Turkiyada boburshunoslik yoʻnalishidagi turkum maqolalari „Bobur ensiklopediyasi“ nashrlaridan oʻrin olgan. Manbalar. [[Turkum:Oʻzbekistonlik jurnalistlar]] [[Turkum:Oʻzbekiston televideniyasi kishilari]] [[Turkum:Oʻzbekiston teleboshlovchilari]] [[Turkum:Oltin qalam milliy mukofoti sohiblari]]